Hornnes

Hornnes er en tidligere kommune i Aust-Agder. Før sammenslåingen med Evje var ikke Hornnes en del av Setesdal. Hornnes ble selvstendig kommune 1. januar 1886 da det tidligere Hornnes og Iveland formannskapsdistrikt ble delt i to enheter: Hornnes og Iveland kommuner.

1. januar 1960 ble Hornnes og Evje kommuner slått sammen til en enhet med navnet Evje og Hornnes kommune.

1. januar 1986 ble gårdsnummer 125, Lislevand i Birkenes, tillagt Evje og Hornnes kommue.

 Severdigheter 
Hornnes stasjon på den nå nedlagte Setesdalsbanen er tegnet av arkitekt Paul Due og ble oppført i 1895. Stasjonbygningen, privetbygningen og restene av stasjonhagen ble fredet i 2002.

Hornnes kirke er en laftebygd, 8-kantet kirke med plass til 300. Den er bygd i 1828. Hornnes er dokumentert som kirkested tilbake til 1327. I tienderegnskapene i Roma er kirken omskrevet som «Ornes i Odralen provincis».

I Hornnes ligger Mineralparken (tidl. Setesdal Mineralpark) som har en 1 100m² utstillingshall innsprengt i fjellet med mineraler og bergarter. På uteområdet finnes det en rekke aktiviteter for barn.

Fjelltoppen «Masi» er et utsiktspunkt over Hornnes, og et populært turmål for lokalbefolkningen.

 Eksterne lenker 
 Historiske arkiver etter Hornnes kommune oppbevart på Aust-Agder museum og arkiv
 «Hornnes» på Setesdalswiki

Kategori:Tidligere kommuner i Aust-Agder
Kategori:Setesdal
Kategori:Evje og Hornnes' historie
Kategori:Norske kommuner etablert i 1886
Kategori:Kommuner opphørt i 1960